Document ID: 32006D0394

DEĊIŻJONI TAL-KUMMISSJONI
tat-31 ta' Mejju 2006
li temenda l-Appendiċi għall-Anness XIV ta' l-Att ta' l-Adeżjoni ta' l-2003 rigward ċerti stabbilimenti fis-settur tal-laħam fis-Slovakkja
(innotifikata taħt dokument numru C(2006) 2073)
(Test b'rilevanza għaż-ŻEE)
(2006/394/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat l-Att ta' l-Adeżjoni, ta' Ċipru, l-Estonja, il-Latvja, il-Litwanja, Malta, il-Polonja, ir-Repubblika Ċeka, is-Slovenja, is-Slovakkja u l-Ungerija, u b'mod partikolari l-Anness XIV, Kapitolu 5, Taqsima B, paragrafu (d) tiegħu,
Billi:
(1)
Is-Slovakkja ngħatat perjodi ta' tranżizzjoni għal ċerti stabbilimenti elenkati fl-Appendiċi (1) ta' l-Anness XIV għall-Att ta' l-Adeżjoni ta' l-2003.
(2)
L-Appendiċi ta' l-Anness XIV ta' l-Att ta' l-Adeżjoni ta' l-2003 ġie emendat bid-Deċiżjonijiet tal-Kummissjoni 2004/463/KE (2), 2005/189/KE (3) u 2005/661/KE (4).
(3)
Skond dikjarazzjoni uffiċjali mill-awtorità kompetenti Slovakka, stabbiliment wieħed tal-laħam lesta l-proċess ta' titjib u issa qiegħed f'konformità sħiħa mal-leġiżlazzjoni tal-Komunità. Stabbiliment wieħed tal-laħam fil-lista ta' stabbilimenti fi tranżizzjoni waqaf parzjalment mill-attivitajiet tiegħu. Stabbiliment wieħed tal-ħut għalaq. Dawk l-istabbilimenti għandhom għalhekk jitneħħew mil-lista ta' stabbilimenti li qegħdin fi tranżizzjoni.
(4)
L-Appendiċi għall-Anness XIV għall-Att ta' l-Adeżjoni ta' l-2003 għandu għalhekk jiġi emendat kif jixraq. Għal raġunijiet ta' ċarezza, dak l-Appendiċi għandu jinbidel.
(5)
Il-Kumitat Permanenti dwar il-Katina Alimentari u s-Saħħa ta' l-Annimali ġie mgħarraf bil-miżuri provduti f'din id-Deċiżjoni,
ADOTTAT DIN ID-DEĊIŻJONI:
Artikolu 1
L-Appendiċi għall-Anness XIV għall-Att ta' l-Adeżjoni ta' l-2003 jinbidel bit-test fl-Anness għal din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, nhar il-31 ta' Mejju 2006.

Labels: 17
7
0
6
18
15